Vaatamata sellele, et mujal maailmas sünnib uusi ja põnevaid internetiteenuseid rohkem kui kunagi varem viimase viie aasta jooksul, ei ole seda aktiivsust näha Eestis. Teenuste arendus on ju läinud lihtsamaks, samuti on palju tulnud mitmeid uusi tehnilisi võimalusi AJAX'i, RSS'i, mashup'ide jms osas. Kus on aga meie uued teenused ja mis hoiab arendajaid tagasi? Paljud USA's ja mujalgi loodud veebiteenused on ju tehtud eraisikute poolt vabast ajast, sageli  1-2 meheliste meeskondadega. Siin pole küsimus rahas ega võimalustes, vaid pigem ikka tahtmises ja viitsimises.    Viimase aja meie oma teenustest tuleb meelde ehk mitte enam esimeses nooruses  , hiljuti tekkinud  , sõbraahel www.connect.ee ja meie väiksel turul mitte väga aktiivselt käivitunud www.paeva.net.    Oskab keegi ehk veel uuele ja põnevale viidata? Olles ise mõne uue sotsiaalse meedia valdkonna saidi arendusega seotud, oleks tore näha, mida teevad teised ja ehk mõnda asja ka ühise tiimina ellu viia.